
            REPUBLIKA HRVATSKA

VUKOVARSKO-SRIJEMSKA ŽUPANIJA

                    OPĆINA LOVAS

                 OPĆINSKO VIJEĆE

KLASA: 024-01/26-02/3
URBROJ: 2196-17-01-26-2
          U Lovasu, 10. rujna 2026. godine 

 Zapisnik sa sjednice Općinskog vijeća održane u četvrtak, 
10. rujna 2026. godine, s početkom u 19,00 sati

u prostorijama općinske vijećnice u Lovasu
PRISUTNI VIJEĆNICI: predsjednik Općinskog vijeća Mario Peulić, zamjenica Minja Pavličić, Vanja Pančić, Nikolina Latas, Stjepan Milas, Dejan Krizmanić, Veselin Ganić

PRISUTNI PO SLUŽBENOJ DUŽNOSTI: pročelnica Mirka Latas zapisničar

Predsjednik Općinskog vijeća, Mario Peulić, pozdravio prisutne, utvrdio kvorum: sjednici nazočno sedam od osam vijećnika.
Predsjednik Mario Peulić poziva nazočne za odavanje počasti minutom šutnje Emanueli Šibalić, preminuloj mještanki i supruzi vijećnika Gorana Šibalića.
Predsjednik Mario Peulić je dao izmjenjeni dnevni red na glasanje:
DNEVNI RED:

0. Usvajanje zapisnika s prethodne sjednice Općinskog vijeća

1. Aktualni sat

2. Usvajanje Prijedloga Pravilnika o provedbi postupaka jednostavne nabave

3. Usvajanje Prijedloga Odluke o izmjenama i dopunama Odluke o obavljanju dimnjačarskih poslova

4. Usvajanje Prijedloga Odluke o izmjenama i dopunama Odluke o socijalnoj skrbi

5. Usvajanje Prijedloga Odluke o raspisivanju Javnog natječaja za dodjelu općinskih prostora na korištenje udrugama na području Općine Lovas za provođenje aktivnosti od interesa za opće dobro

6. Usvajanje Prijedloga Odluke o prodaji radnog priključnog vozila Creina CVC 3200

7. Usvajanje Prijedloga Odluke o izmjenama Odluke o prihvaćanju cjenika usluga vlastitog pogona za obavljanje komunalnih djelatnosti

8. Usvajanje Prijedloga Odluke o objavi Javnog natječaja za prodaju građevinskog zemljišta (k.č.br. 1776/14, k.o. Lovas) u Poslovnoj zoni „Lovas“, naselje Lovas

9. Usvajanje Prijedloga Odluke o usvajanju Programa 29. Miholjskih dana Općine Lovas 2026. godine

10. Usvajanje Prijedloga Odluke o imenovanju članova Odbora za Statut i Poslovnik Općine Lovas

11. Usvajanje Prijedloga Odluke o imenovanju članova Odbora za financije i proračun Općine Lovas

12. Usvajanje Prijedloga Odluke o prijedlogu imenovanja osoba koje utvrđuju nastup smrti, vrijeme i uzrok smrti osoba umrlih izvan zdravstvene ustanove za područje Općine Lovas

13. Aktivnosti Općine Lovas 

14. Razno.
Dnevni red je usvojen jednoglasno.
0. Usvajanje zapisnika s prethodne sjednice Općinskog vijeća
Predsjednik Mario Peulić je otvorio raspravu o usvajanju Zapisnika s prethodne Sjednice.
Nitko se nije javio za riječ.
Prijedlog Zapisnika s 11. sjednice Općinskog vijeća se usvaja. „Za“ usvajanje je glasalo 7 vijećnika.
1. Aktualni sat
Predsjednik Mario Peulić – otvorio točku.
Vijećnica Nikolina Latas se javila za riječ. Postavila je upit vezano za koncesiju za obavljanje javne usluge prikupljanja, odvoza i zbrinjavanja miješanog komunalnog otpada i biorazgradivog komunalnog otpada s područja Općine Lovas, odnosno za izmjenu cijene javne usluge.
Predsjednik Mario Peulić – odgovorio kako je koncesionar obavješten o neprihvaćanju cijene, čeka se njihov odgovor.
2. Usvajanje Prijedloga Pravilnika o provedbi postupaka jednostavne nabave
Predsjednik Mario Peulić – otvara točku, obrazložio kako se radi o usklađivanju s provedbe postupka jednostavne nabave sa Zakonom o izmjenama i dopunama Zakona o javnoj nabavi, objavljenim u Narodnim novinama RH br. 48/26.
Predsjednik Mario Peulić – otvorio raspravu.
Nitko se nije javio za riječ.
Prijedlog Pravilnika o provedbi postupaka jednostavne nabave se usvaja. „Za“ usvajanja je glasalo 7 vijećnika.
3. Usvajanje Prijedloga Odluke o izmjenama i dopunama Odluke o obavljanju dimnjačarskih poslova
Predsjednik Mario Peulić – otvorio točku, obrazložio kako je bilo potrebno izmjeniti Odluku o obavljanju dimnjačarskih poslova sa izmijenjenim zakonskim odredbama.
Predsjednik Mario Peulić – otvorio raspravu.

Nitko se nije javio za riječ.

Prijedlog Odluke o izmjenama i dopunama Odluke o obavljanju dimnjačarskih poslova se usvaja. „Za“ usvajanje je glasalo 7 vijećnika.
4. Usvajanje Prijedloga Odluke o izmjenama i dopunama Odluke o socijalnoj skrbi
Predsjednik Mario Peulić – otvorio točku. Obrazložio kako su bile potrebne izmjene u svrhu pribavljanja podataka od Ministarstva financija o korisnicima programa Zaželi.
Predsjednik Mario Peulić – otvorio raspravu.

Nitko se nije javio za riječ.

Prijedlog Odluke o izmjenama i dopunama Odluke o socijalnoj skrbi se usvaja. „Za“ usvajanje je glasalo 7 vijećnika.

5. Usvajanje Prijedloga Odluke o raspisivanju Javnog natječaja za dodjelu općinskih prostora na korištenje udrugama na području Općine Lovas za provođenje aktivnosti od interesa za opće dobro
Predsjednik Mario Peulić – otvorio točku. Obrazložio kako su se sve pravne osobe iselile iz zgrade Regionalnog poslovnog centra na Poslovnoj zoni Lovas te prostor ostaje prazan, potrebno je raspisati natječaj kako bi se isti održavao. U isto vrijeme, očekuje se početak rekonstrukcije Društvenog doma u Lovasu, udruge ne mogu više koristiti prostor u ulici Stjepana Radića 10, Lovas.

S obzirom na planirane projektne aktivnosti, zgrada Centra kompetencija prije kraja godine neće više biti u potpunosti popunjena. S ciljem iskorištavanja prostora i iskazane potrebe udruga, predlaže se Polivalentnu dvoranu dati u najam udrugama.
Predsjednik Mario Peulić – otvorio raspravu.

Nitko se nije javio za riječ.

Prijedlog Odluke o raspisivanju Javnog natječaja za dodjelu općinskih prostora na korištenje udrugama na području Općine Lovas za provođenje aktivnosti od interesa za opće dobro se usvaja. „Za“ usvajanje je glasalo 7 vijećnika.

6. Usvajanje Prijedloga Odluke o prodaji radnog priključnog vozila Creina CVC 3200
Predsjednik Mario Peulić – otvorio točku. Obrazložio kako Općina nema potrebe za korištenjem predmetnog priključnog vozila te se predlaže prodaja, s početnom cijenom kako je procijenjena tržišna vrijednost istoga.
Predsjednik Mario Peulić – otvorio raspravu.

Vijećnik Stjepan Milas – postavio upit na koji način će se mještanima pružati usluga crpljenja te koje postupke Općina treba provesti.
Predsjednik Mario Peulić – obrazložio kako se mještani trebaju obratiti Vodovodu grada Vukovara d.o.o. Općina nije nadležna, nema uvjete.
Prijedlog Odluke o prodaji radnog priključnog vozila Creina CVC 3200 se usvaja. „Za“ usvajanje glasalo 7 vijećnika.

7. Usvajanje Prijedloga Odluke o izmjenama Odluke o prihvaćanju cjenika usluga vlastitog pogona za obavljanje komunalnih djelatnosti
Predsjednik Mario Peulić – otvorio točku. Obrazložio kako, budući da je prethodna odluka usvojena, iz cjenika se može izbaciti usluga crpljenja.
Predsjednik Mario Peulić – otvorio raspravu.

Nitko se nije javio za riječ.

Prijedlog Odluke o izmjenama Odluke o prihvaćanju cjenika usluga vlastitog pogona za obavljanje komunalnih djelatnosti se usvaja. „Za“ usvajanje je glasalo 7 vijećnika.

8. Usvajanje Prijedloga Odluke o objavi Javnog natječaja za prodaju građevinskog zemljišta (k.č.br. 1776/14, k.o. Lovas) u Poslovnoj zoni „Lovas“, naselje Lovas
Predsjednik Mario Peulić – otvorio točku. Obrazložio kako predmetna čestica na Poslovnoj zoni stoji, Općina ima obavezu održavanja. Nastavno na iskaz interesa, predlaže se prodaja radi korištenja iste te ostvarivanja prihoda komunalnog doprinosa i naknade.
Predsjednik Mario Peulić – otvorio raspravu.

Nitko se nije javio za riječ.
Prijedlog Odluke o objavi Javnog natječaja za prodaju građevinskog zemljišta (k.č.br. 1776/14, k.o. Lovas) u Poslovnoj zoni „Lovas“, naselje Lovas se usvaja. „Za“ usvajanje je glasalo 7 vijećnika.

9. Usvajanje Prijedloga Odluke o usvajanju Programa 29. Miholjskih dana Općine Lovas 2026. godine
Predsjednik Mario Peulić – otvorio točku, predstavio prijedlog Programa 29. Miholjskih dana Općine Lovas 2026. godine.
Predsjednik Mario Peulić – otvorio raspravu.

Nitko se nije javio za riječ.

Prijedlog Odluke o usvajanju Programa 29. Miholjskih dana Općine Lovas 2026. godine se usvaja. „Za“ usvajanje je glasalo 7 vijećnika.

10. Usvajanje Prijedloga Odluke o imenovanju članova Odbora za Statut i Poslovnik Općine Lovas
Predsjednik Mario Peulić – otvorio točku. Obrazložio kako je uslijed promjena u sastavu Općinskog vijeća Općine Lovas potrebno izmijeniti predmetnu Odluku.

Predsjednik Mario Peulić – otvorio raspravu.

Nakon kratke rasprave, usvojen je zaključak:

U Odbor za Statut i Poslovnik imenuju se:

1.
Nikolina Latas, predsjednica

2.
Goran Šibalić, član

3.
Mario Peulić, član.

Prijedlog Odluke o imenovanju članova Odbora za Statut i Poslovnik Općine Lovas se usvaja. „Za“ usvajanje je glasalo 7 vijećnika.
11. Usvajanje Prijedloga Odluke o imenovanju članova Odbora za financije i proračun Općine Lovas
Predsjednik Mario Peulić – otvorio točku. Obrazložio kako je uslijed promjena u sastavu Općinskog vijeća Općine Lovas potrebno izmijeniti predmetnu Odluku.

Predsjednik Mario Peulić – otvorio raspravu.

Nakon kratke rasprave, usvojen je zaključak:

U Odbor za financije i proračun Općine Lovas izabrani su:

1.
Mario Peulić, predsjednik

2.
Maja Štargl Ugljar, član

3.
Nikolina Latas, član

Prijedlog Odluke o imenovanju članova Odbora za financije i proračun Općine Lovas se usvaja. „Za“ usvajanje je glasalo 7 vijećnika.
12. Usvajanje Prijedloga Odluke o prijedlogu imenovanja osoba koje utvrđuju nastup smrti, vrijeme i uzrok smrti osoba umrlih izvan zdravstvene ustanove za područje Općine Lovas

Predsjednik Mario Peulić – otvorio točku. Obrazložio kako se prijedlog Odluke daje na prijedlog i po uputi Upravnog odjela za zdravstvo i socijalnu skrb Vukovarsko-srijemske županije.

Predsjednik Mario Peulić – otvorio raspravu.

Nitko se nije javio za riječ.

Prijedlog Odluke o prijedlogu imenovanja osoba koje utvrđuju nastup smrti, vrijeme i uzrok smrti osoba umrlih izvan zdravstvene ustanove za područje Općine Lovas se usvaja. „Za“ usvajanje je glasalo 7 vijećnika.
13. Aktivnosti Općine Lovas
Predsjednik Mario Peulić – otvorio točku.

Mirka Latas podnijela izvješće o aktivnostima Općine Lovas od prethodne Sjednice:

· projekt „Mali Lovas – velike aktivnosti“ uskoro završava; vrijednost 62.268,38 €, od čega je 56.041,54 € osigurano kroz potporu Ministarstva demografije i useljeništva

· Započeli radovi na izgradnji biciklističke staze Lovas – Opatovac, vrijednost projekta 590.758,47 €

· Postupak javne nabave za rekonstrukciju društvenog doma u Lovasu je pri kraju, čeka se početak radova – vrijednost projekta 1.346.145,19 €

· U tijeku je sanacija Doma kulture i nabava opreme. Ministarstvo prostornoga uređenja, graditeljstva i državne imovine projekt sufinancira s 21.400 €

· Krenuli su radovi na uređenju dječjeg igrališta u Lovasu, uključujući nabavu i postavljanje reflektora
· Dječji vrtić Bajka – opremanje kuhinje te nabava didaktičkih igračaka i opreme

· Za ova dva projekta Ministarstvo demografije i useljeništva osigurava više od 60.000 €

· Dovršena je projektno-tehnička dokumentacija za prvo službeno kamp-odmorište za kampere u Vukovarsko-srijemskoj županiji – procijenjena vrijednost projekta je 939.599,51 €

· Prijavljen je projekt energetske obnove zgrade ŠNK Lovas, vrijednost preko 200.000 €
· Dovršena prijava projekta izgradnje boćališta u Sportskom centru Dol Lovas – vrijednost projekta 114.489,08 €
· Pri kraju je projektna prijava za sanaciju Doma kulture u Opatovcu, koju ćemo prijaviti na javni poziv FLAG-a Dunav-Sava „Razvoj male infrastrukture i usluga u području FLAG-a“
Predsjednik Mario Peulić – otvorio raspravu.

Nitko se nije javio za riječ.

14. Razno
Predsjednik Mario Peulić – otvorio točku.

Vijećnik Dejan Krizmanić – postavio upit može li Općina financirati ili sufinancirati analizu tla.

Mirka Latas – odgovorila kako se mora provjeriti Program potpora u poljoprivredi za 2026. godinu.
Predsjednik Mario Peulić – otvorio raspravu.

Nitko se dalje nije javio za riječ.

Predsjednik Mario Peulić – zahvalio se prisutnima na odazivu i radu te zatvorio sjednicu.
Sjednica je završila u 20.00 sati.

ZAPISNIK SASTAVILA:                                                 ZAPISNIK OVJERAVA:

Pročelnica




                    Predsjednik Općinskog Vijeća

________________



        __________________

Mirka Latas   
                                                                     univ.spec.oec Mario Peulić

